Document ID: 32007D0166

SKLEP KOMISIJE
z dne 9. januarja 2007
o sprejetju seznama inšpektorjev Skupnosti in inšpekcijskih sredstev v skladu s členom 28(4) Uredbe Sveta (ES) št. 2371/2002 o ohranjevanju in trajnostnem izkoriščanju ribolovnih virov v okviru skupne ribiške politike
(2007/166/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 2371/2002 z dne 20. decembra 2002 o ohranjevanju in trajnostnem izkoriščanju ribolovnih virov v okviru skupne ribiške politike (1) in zlasti člena 28(4) Uredbe,
ob upoštevanju seznama inšpektorjev Skupnosti in inšpekcijskih sredstev, ki jih imenujejo države članice,
ob upoštevanju naslednjega:
(1)
Člen 6(2) Uredbe Komisije (ES) št. 1042/2006 z dne 7. julija 2006 o podrobnih pravilih za izvajanje člena 28(3) in (4) Uredbe Sveta (ES) št. 2371/2002 o ohranjevanju in trajnostnem izkoriščanju ribolovnih virov v okviru skupne ribiške politike (2) določa, da na podlagi obvestil držav članic Komisija do 31. decembra 2006 sestavi seznam inšpektorjev Skupnosti, inšpekcijskih plovil, inšpekcijskih letal ter drugih inšpekcijskih sredstev, pooblaščenih za izvajanje inšpekcijskih pregledov v skladu s členom 28(4) Uredbe (ES) št. 2371/2002.
(2)
Zato je treba sprejeti seznam inšpektorjev Skupnosti in inšpekcijskih sredstev, kot je predvideno v členu 28(4) Uredbe (ES) št. 2371/2002.
(3)
Ukrepi, predvideni s tem sklepom, so v skladu z mnenjem Odbora za ribištvo in ribogojstvo -
SKLENILA:
Edini člen
Seznam oseb in inšpekcijskih sredstev iz Priloge se sprejme kot seznam inšpektorjev Skupnosti in inšpekcijskih sredstev, pooblaščenih za izvajanje inšpekcijskih pregledov v skladu s členom 28(4) Uredbe (ES) št. 2371/2002.
V Bruslju, 9. januarja 2007

Labels: 15
19
6